প্রেস বিজ্ঞপ্তি ॥ ‘চিৎকার করো নারী, দেখি গলা কতদূর যায়’ শ্লোগানকে ধারণ করে গতকাল হবিগঞ্জ আর.ডি হলে ছাত্র ইউনিয়নের উদ্যোগে নারী নিপীড়ন বিরোধী মুক্ত আলোচনা অনুষ্ঠিত হয়েছে। জেলা ছাত্র ইউনিয়নের সভাপতি মাহমুদা খাঁ এর সভাপতিত্বে ও সাধারণ সম্পাদক খলিলুর রহমান এর পরিচালনায় প্রধান অতিথির বক্তব্যে কেন্দ্রীয় সংসদের সাধারণ সম্পাদক অগ্নিকন্যা লাকি আক্তার বলেছেন, নারী নিপীড়নের বিরুদ্ধে ‘পাল্টা আঘাত’ এর ব্যানারে ছাত্র ইউনিয়ন সারা দেশে যে আন্দোলন চালিয়ে যাচ্ছে তার সুফল না নিয়ে ঘরে ফিরবে না। দশ লাখ গণ স্বাক্ষর ঈদের পর প্রধানমন্ত্রীর কাছে পদযাত্রা করে জমা দেয়ার পূর্বে যেন নারী নিপীড়ন বন্ধ হয়ে যায়। না হলে আন্দোলন বেগবান হবে। যা সরকারের পক্ষে সামাল দেয়া অসম্ভব হয়ে পড়বে। মুক্ত আলোচনায় অন্যান্যের মধ্যে ...